Hóman Bálint

kultuszminiszter

Budapest,

Tucat utca 12.

Tisztelt Kultuszminiszet Úr!

Ezen levél útján szeretném megfogalmazni észrevételeimet, és tanácsaimat a Nemzeti Színház válságával kapcsolatban.

A színház sajnálatos módon sokat veszített népszerűségéből az elmúlt időben, és tudomásom szerint a pénzügyek terén sem áll túl fényesen. Az előző, valamint a jelenlegi igazgató sem tudott úrrá lenni a problémán, viszont véleményem szerint egy megfelelő vezető lenne a titok nyitja. Ne gondolja Uram, hogy csak az ötletet tudom vázolni, nem csak ennyi a megoldásom! Az én jelöltem, pártfogoltam Németh Antal.

Ki lehetne nála alkalmasabb? Kívülről jön, nem kell kompromisszumokat kötnie ismeretségek alapján, és szakmai tudása, felkészültsége megkérdőjelezhetetlen. Sok ítélet érte, és még mindig éri őt, de a rendező mégis mindvégig kitartott a színművészet mellett. Nevére sokan elszörnyednének, de fiatalos lendületével, energiájával, valamint rengeteg ötletével meghozná a megfelelő megújulást a színház életébe. Véleményen szerint elégszer bizonyított már eddig, számos ösztöndíjat elnyert, így nem kevés helyen tanulhatott, példának okáért 1928-tól a berlini Collegium Hungaricumban kezdte tanulmányait, melyek elvégzése közben többek közt Reinhardt, valamint Jessner urak mellett tanult gyakorlati rendezést. 1929-től a szegedi Városi Színház dramaturg főrendezője volt, tehát bőven vannak tapasztalatai a színművészet terén, ösztöndíjasként Európa legnagyobb színházi rendezőitől a legkorszerűbb színházi nyelvet tanulta meg.

Nem olyan rég ő is megfogalmazta, miként újítana a színházon, korszerűsítő ötletektől hemzseg feje. Szerinte a dráma csupán az előadás egyik alkotóeleme, továbbá úgy gondolja, az előadás a rendezőnek, minden részlet kidolgozójának, művészi akaratát fejezi ki. Új színházat akart. „Le a naturalizmussal!” – hirdeti, szembefordulva a hazai rendezőkkel. Minden darabnak meg kell keresni a magvát, lényegét, végső értelmét és célját, és ezt színészben, díszletben, fényhatásokban kell kifejezni. Ezt a „darabvíziót” kell közvetíteni a közönségnek. Ez az általa képviselt modern színjátszás lényege. Egyértelműen kiáll elvei mellett, és minden megpróbáltatást leküzd, hogy megvalósíthassa elképzelését. Én úgy gondolom ez az a tűz, melyre szükségünk van, ez lehet a megváltás, ez tehetné a Nemzeti Színházat méltóvá régi nagy híréhez.

Üdvözlettel,

Gerevich Tibor,

a Római Magyar Akadémia igazgatója

Budapest, 1935. május 16.